MTS, "economii“ de 12 mil. lei. Cum vor tinerii să cheltuiască banii.
Ministerul Tineretului şi Sportului a economisit aproape 12 milioane de lei pe programe pentru tineri. Propunerea e de a cheltui aceşti bani pe proiecte de voluntariat pentru cei afectaţi de epidemie şi pe activităţi educaţionale. În acelaşi timp, tinerii propun introducerea termenului, dar şi a mecanismelor necesare granturilor operaţionale.
Consiliul Tineretului din România (CTR) şi Alianţa Naţională a Organizaţiilor Studenţeşti din România (ANOSR) cere Guvernului, respectiv Ministerului Tineretului şi Sportului, să sprijine sectorul de tineret, afectat în ultimele două luni: "MTS are toate instrumentele necesare pentru a face acest lucru, pentru moment nefiind necesară o alocare bugetară suplimentară“.Ministerul Tineretului şi Sportului organizează
anual trei concursuri naţionale şi/sau locale, în care finanţează proiectele
organizaţiilor de şi pentru tineret, respectiv organizaţiile studenţeşti. Suma
alocată acestora este de 8.890.000 lei. De asemenea, în contextul epidemiei de
Covid-19, Programul Naţional "Tabere Studenţeşti“ nu se va mai derula în anul
2020, fapt care va genera o economie de aproximativ 4. 500.000 lei.CTR şi ANOSR propun ca aceşti bani să fie
redistribuiţi sectorului ONGT, în special pentru:• Desfăşurarea şi organizarea unor proiecte de
voluntariat prin care sunt sprijinite persoane vulnerabile la infectarea cu
virusul SARS-CoV2 (ex. aprovizionarea cu alimente, producerea măşti şi alte
echipamente necesare);• Realizarea unor activităţi educaţionale,
culturale şi de petrecere a timpului liber care să vizeze în mod direct
dezvoltarea personală a tinerilor, dat fiind faptul că procesul educaţional a
fost distorsionat, dezvoltând, în unele cazuri, forme incipiente de anxietate,
în contextul măsurilor din perioada stării de urgenţă şi de alertă;• Acordarea de granturi către organizaţiile de
şi pentru tineret care demonstrează că veniturile lor au fost afectate în mod
semnificativ (ex. peste 30%), în vederea acoperirii costurilor administrative
(chirie, servicii funcţionare, angajaţi permanenţi etc.) Schimbările sociale
generate de această perioadă vor avea un impact în dezvoltarea organizaţională
a acestor structuri, fapt pentru care este importantă sprijinirea lor;• Finanţarea investiţiilor în infrastructura IT
care să accelereze digitalizarea în sectorul de tineret;• Proiecte care implementează activităţi de
reîntoarcere la normalitate: concerte care respectă normele şi lucrează cu
artişti independenţi, spectacole de teatru în aer liber etc. – prioritar
sectorul independent tânăr, orice altă formă de activitate culturală şi/sau
educaţională care poate fi desfăşurată în aer liber (ex. dezbateri, prelegeri,
proiecţii de filme documentare, intervenţie comunitară etc.;• Alternative de petrecere a timpului liber şi
de mobilitate între oraşe (ex: micro-festivaluri, cu un număr de participanţi
în conformitate cu prevederile legale);• Rezidenţe de tineret, stagii de voluntariat, job shadowing.